2020 թվականը Հայաստանում

աջից|200px
Ստորև ներկայացված է **[[2020]] թվականին [[Հայաստան]]ում** տեղի ունեցած իրադարձությունները։

## Գործող ղեկավարներ

## COVID-19 համավարակ

Չինաստանի Ուհան քաղաքից սկիզբ առած նոր կորոնավիրուսային համավարակը տարածվեց նաև Հայաստանում։ 2020 թվականի փետրվարի 23-ին Հայաստանը փակեց Իրանի հետ ունեցած պետական սահմանը, իսկ մարտի 14-ին՝ Վրաստանի։ Մարտի 1-ին Հայաստանում հաստատվեց կորոնավիրուսով վարակված առաջին հիվանդը, որը Իրանից ժամանած Հայաստանի քաղաքացի էր։ Անմիջապես մեկուսացվեցին նրա հետ շփում ունեցած բոլոր անձինք, մինչև մարտի 9-ը փակվեցին երկրի բոլոր ուսումնական հաստատությունները։ Հիվանդությունը սկսեց լայնորեն տարածվել և հուլիսի 6-ին հասավ իր գագաթնակետին, երբ երկրում կորոնավիրուսից փաստացիորեն բուժվում էր 11984 մարդ։ Հուլիսի 6-ից հետո համավարակի տարածումը սկսեց անկում ապրել, ինչը տևեց մինչև սեպտեմբերի 11-ը, երբ երկրում փաստացիորեն բուժվում էին 2878 հիվանդ։ Արդյունքում՝ վերաբացվեցին ուսումնական հաստատությունները, դրանց համար կազմվեցին հատուկ կանոններ, որոնց պահպանումը թույլ կտար զերծ մնալ հիվանդության տարածումից։

Կորոնավիրուսային հիվանդությունը կանխելու նպատակով Հայաստանում մարտի 15-ին հայտարարվել է արտակարգ դրություն, որը տևել է մինչև սեպտեմբերի 11-ը։ Արտակարգ դրության վերացումից հետո Հայաստանում դրա փոխարեն հայտարարվել է կարանտին։

Հոկտեմբերի 10-ի դրությամբ կորոնավիրուսային հիվանդությունից երկրում մահացել է 1016 մարդ, ընդհանուր վարակվածների թիվը 55736 է, փաստացի բուժվողներինը՝ 8646, իսկ ընդհանուր բուժվածներինը՝ 45771։

## 44-օրյա պատերազմ

մինի|301x301փքս|Հայ զինվորը ոչնչացնում է հակառակորդին
2020 թվականի սեպտեմբերի 27-ին Ադրբեջանը լայնածավալ հարձակում սկսեց ընդդեմ Արցախի Հանրապետության, որին հաջորդեց նաև Հայաստանի միջազգայնորեն հաստատված սահմանների վրա հարձակում․ հայտարարվեց նաև, որ հակառակորդին ռազմական աջակցություն է ցուցաբերում Թուրքիան, որը Ադրբեջան է տեղափոխել մեծ թվով սիրիացի ահաբեկիչների՝ ընդդեմ հայերի ռազմագործողություններին մասնակցելու համար։ Նույն օրը Արցախի և Հայաստանի Ազգային ժողովների նիստերի ժամանակ երկրի ղեկավարները՝ համապատասխանաբար Արայիկ Հարությունյանն ու Նիկոլ Փաշինյանը, երկու հանրապետություններում հայտարարեցին ռազմական դրությունը և համընդհանուր զորահավաք։ Մինչև հոկտեմբերի 10-ը տեղի ունեցող ռազմական գործողությունների արդյունքներով հայկական կողմը ունի 405 զինծառայողի կորուստ, իսկ հակառակորդը չի հայտարարում իր կորուստների մասին․ ըստ հայկական կողմի հրապարակած տվյալների՝ ադրբեջանական կողմը ունի 4,369 զոհ։ Երկու կողմերի ԱԳՆ նախարարների՝ Մոսկվայում տեղի ունեցած հանդիպումից հետո հայտարարվել է, որ հոկտեմբերի 10-ին՝ ժամը 12։ 00-ին, երկու երկրների միջև կնքվել է հրադադար։

## Իրադարձություններ
### Հունվար
* Հունվարի 1
** Ուժի մեջ է մտնում ճանապարհային ենթերկության խախտումների բալային համակարգը։
** Երրորդ երկրներից ներմուծվող 699 ապրանքատեսակի դեպքում սկսում են գործել ԵԱՏՄ մաքսային դրույքաչափերը։ Դադարեցվում են որոշ ապրանքների ներկրման համար Հայաստանին տրամադրված արտոնյալ ժամկետները, և ուժի մեջ են մտնում ԵԱՏՄ-ում սահմանված նոր մաքսատուրքերը։
** Ազգային Ժողովի շենքի դիմաց շարունակվում է ամիսներ առաջ սկսած Ստամբուլյան կոնվենցիայի վավերացման դեմ ստորագրահավաքը, որը նախաձեռնել է «Կամք» նախաձեռնության համակարգող Վահագն Չախալյանը։

### Մարտ
* Մարտի 16 - Հետաձգվեց Հայաստանի սահմանադրական հանրաքվեն

### Ապրիլ
* Ապրիլի 5 - Հայաստանի սահմանադրական հանրաքվեի նախապես պլանավորված օր

### Հուլիս
* Հուլիսի 12-15 - Հայ-ադրբեջանական ռազմական բախում (հուլիս, 2020)

### Նոյեմբեր
մինի|301x301փքս|Բողոքի ցույցեր ընդդեմ Նիկոլ Փաշինյանի
* Նոյեմբերի 10 - Բողոքի ցույցեր ընդդեմ Նիկոլ Փաշինյանի

## Մահեր
*հուլիսի 20 - Բոկա, խորհրդահայ երգիչ
*Նոյեմբերի 14 - Արմեն Ջիգարխանյան, սովետական և ռուսահայ դերասան
*Նոյեմբերի 19 - Մանվել Գրիգորյան, հայ ռազմական, քաղաքական գործիչ և գեներալ-լեյտենանտ
*Նոյեմբերի 20 - Ռիտա Սարգսյան, Հայաստանի 3-րդ նախագահ Սերժ Սարգսյանի կինը
*Արցախյան պատերազմում ներգրավված զինվորներ և ռազմական գործիչներ

## Տես նաև
* 2019 թվականը Հայաստանում
* 2021 թվականը Հայաստանում

## Ծանոթագրություններ

Կատեգորիա:2020 Ասիայում
Կատեգորիա:2020 Եվրոպայում
Կատեգորիա:2020 Հայաստանում
Կատեգորիա:2020-ականներ Հայաստանում
Կատեգորիա:21-րդ դարի տարեթվեր Հայաստանում